དྲིལ་བསྒྲགས་དྲུང་ཆེའི་གནས་རིམ་ཚད་མཉམ་ཤར་གླིང་ཟླ་སྒྲོན་ལགས་ཀྱིས།དེ་སྔ་རྒྱལ་སྤྱིའི་འགྲོ་བ་མིའི་ཐོབ་ཐང་ལྷན་ཁང་གི་སྐུ་ཚབ་ཚོགས་ཆུང་གི་འཐུས་མི་རྒྱ་ནག་ནང་དུ་རྟོག་ཞིབ་ཆེད་བསྐྱོད་རྒྱུར་རྒྱ་ནག་གཞུང་གིས་བསྟུད་མར་འགོག་རྐྱེན་བཟོས་པ་མ་ཟད།དུས་བཀག་བསྐྱར་ཞིབ་ཐེངས་གཉིས་བྱས་རྗེས་རྒྱལ་སྤྱིའི་འགྲོ་བ་མིའི་ཐོབ་ཐང་ལྷན་ཁང་གི་དམིགས་བསལ་སྐུ་ཚབ་ཚོགས་ཆུང་ཐེངས་གཉིས་རྒྱ་ནག་ཏུ་གཟིགས་སྐོར་ཕེབས་ཡོད།སྐབས་དེར་སྐུ་ཚབ་འཐུས་མི་རྣམས་ལ་རྒྱ་ནག་གཞུང་གིས་རང་མོས་ལྟར་ཕེབས་མ་བཅུག་པར་དམ་བསྒྲགས་ཆེན་པོ་བྱས་པ་དང་།ལྷག་པར་ཁོང་རྣམས་བོད་ནང་རྩ་བ་ནས་ཕེབས་མ་བཅུག་པ་རེད།རྒྱལ་སྤྱིའི་འགྲོ་བ་མིའི་ཐོབ་ཐང་ལྷན་ཁང་གི་སྐུ་ཚབ་འཐུས་མི་རྒྱ་ནག་ནང་གཟིགས་སྐོར་དུ་ཕེབས་ཆོག་པའི་སྙན་ཞུ་ཐེངས་བཅོ་ལྔ་ཙམ་བཏང་ཟིན་ཡང་ད་བར་རྒྱ་ནག་གཞུང་གིས་ཞུ་སྙན་དེ་དག་ལ་ཡ་ལན་རྩ་བ་ནས་མ་བྱས་པར་བརྟེན་རེ་འདུན་དེ་དག་དེ་མུར་ལུས་ཡོད།